|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич**СЕДМИЧЕН ОПЕРАТИВЕН БЮЛЕТИН НА РЗИ-ДОБРИЧ****за периода – 04.11. – 10.11.2024 г. (45-та седмица)** |

**ЕПИДЕМИОЛОГИЧНА ОБСТАНОВКА ЗА ОБЛАСТ ДОБРИЧ**

През периода са регистрирани общо 131 случая на заразни заболявания, от които:

1. Грип и остри респираторни заболявания (ОРЗ) - 95 случая.

Общата заболяемост от грип и ОРЗ за областта е 134,26 %оо на 10000 души.

 Регистрирани остри респираторни заболявания (ОРЗ) по възрастови групи през периода:

|  |  |  |  |  |  |  |
| --- | --- | --- | --- | --- | --- | --- |
|  0-4 г. | 5-14 г. | 15-29 г. | 30-64 г | +65 г. | общо | Заболяемост %оо |
| 20 | 26 | 11 | 32 | 6 | 95 | 134,26 %оо |

1. Въздушно-капкови инфекции - 32 случая: COVID-19, варицела и туберкулоза;
2. Няма регистрирани случаи на коклюш и морбили;
3. Чревни инфекции - 2 случая на колиентерит;
4. Паразитологични инфекции - 1 случай на ламблиоза;
5. Инфекции с множествен механизъм на предаване - 1 случай на ХИВ.
6. На територията на област Добрич през отчетния период няма регистрирани хранителни взривове.

**ДИРЕКЦИЯ „НАДЗОР НА ЗАРАЗНИТЕ БОЛЕСТИ”**

Извършени са 39 проверки - за спазване на противоепидемичния режим при работа са проверени 15 лечебни заведения за извънболнична помощ (4 от тях са проверени и за дейността им по имунопрофилактика), 1 отделение към МБАЛ, 1 ЦПЗ, 1 здравен кабинет към ДГ, 15 ДГ (в 4 от тях е извършена и тематична проверка за контрол на проведената дезинфекция в тях), 2 здравни кабинета към училища, 1 СМДЛ, 1 ДДД фирма; по надзора на ОВП са проверени 2 отделения към МБАЛ.

Епидемиологичните проучвания на регистрирани заразни болести са 36 бр.

Лабораторен контрол на противоепидемичния режим в лечебни заведения, детски и социални заведения - общо 431 бр. проби с 14 положителни резултати, както следва:

* 228 бр. проби околна среда с 6 положителни резултата;
* 203 бр. микробиологични проби с 8 положителни резултати;

**През** **консултативния кабинет по СПИН /КАБКИС/** е преминало 1 лице.

**ДИРЕКЦИЯ „МЕДИЦИНСКИ ДЕЙНОСТИ”**

Изпратени в Изпълнителна агенция „Медицински надзор“ документи за промяна в обстоятелствата на 2 лечебни заведения за извънболнична помощ.

За периода са извършени 2 проверки относно медико-статистическата дейност на 1 лечебно заведение за извънболнична медицинска помощ и на 1 лечебно заведение за болнична медицинска помощ.

Издадени заповеди за промяна/ закриване на състава на ЛКК- 1 бр.

Приети и обработени жалби против експертни решения – 6 бр.

Обжалвани болнични листи- 2 бр.

За периода в Регионалната картотека на медицинските експертизи (РКМЕ) са приети и обработени 99 бр. заявления – декларация за освидетелстване и преосвидетелстване.

Дигитализирани са в Информационната система за контрол на медицинските експертизи – 99 броя медицински експертни досиета.

Проверени и предоставени за разглеждане от Териториалното поделение на националния осигурителен институт–гр. Добрич – 0 броя експертни решения издадени от ТЕЛК. Приети МЕД от НОИ гр. Добрич-0 бр.

Приети медицински експертни досиета от ТЕЛК – 233 бр., от НЕЛК – 0 броя.

Изпратени 5 бр. писма до граждани за непълнота в изпратените документи.

Извършени справки по телефона и в РКМЕ на граждани относно въпроси, свързани с медицинската експертиза-128 бр.

Изготвени на преписки за работодатели и др. заинтересовани страни – 90 бр.

Изготвени справки във връзка с Закона за хората с увреждания- 11 бр.

**ДИРЕКЦИЯ „ОБЩЕСТВЕНО ЗДРАВЕ”**

**Предварителен здравен контрол:** **1** експертен съвет при РЗИ-Добрич. Разгледани са **7** проектни документации, издадени са **3** здравни заключения и **4** становища по процедурите на ЗООС. Извършени са **7** проверки на обекти с обществено предназначение (ООП) в процедура по регистрация, вкл. и по предписания, издадени са 5 предписания. Регистрирани са 2 обекта с обществено предназначение. Извършен е 1 оглед за ДПК и са взети участия в 2 ДПК.

През периода са извършени общо **73 проверки** по текущия здравен контрол в обекти с обществено предназначение, проконтролирани са **40** стоки със значение за здравето в обекти за търговия с химични смеси. Реализирани насочени проверки **91**: **48** от тях са извършени във връзка с контрола по тютюнопушенето и продажбата на алкохол; **3** – по спазване забраната за продажба и употреба на диазотен оксид (райски газ); **30** - контрол върху ДДД-мероприятията; **3** – по изпълнения ва предписания; **1** – насочена по постъпил сигнал; **6** – по тематична проверка за контрол на извършваната дезинфекция в детските заведения на гр. Добрич.

**Лабораторен контрол:**

Питейни води: физико-химичен и микробилогичен контрол: **9 бр.** проби – съответстват на нормативните изисквания.

Минерална вода: не са пробонабирани.

Води за къпане:

- вода от плувни басейни: физико-химичен и микробиологичен контрол – **1** проба – съответства на нормативните изисквания.

Козметични продукти: микробиологичен контрол – **1** проба – съответства на нормативните изисквания.

Биоциди и дезинфекционни разтвори: не са пробонабирани.

Физични фактори на средата: не са измервани.

По отношение на констатираните отклонения от здравните норми са предприети следните **административнонаказателни мерки:**

- издадени са **3** предписания за провеждане на задължителни хигиенни мерки;

- съставени са общо **4** акта за установени административни нарушения – 2 на физически лица и 2 – на юридически лица.

**Дейности по профилактика на болестите и промоция на здравето (ПБПЗ):**

Проведени са **8 лекции** и **4 обучения** с обхванати **282** лица в детски и учебни заведения на територията на гр. Добрич. Дейностите са по Национална програма за профилактика на хроничните незаразни болести, Национална програма за подобряване на детското и майчино здраве 2021 – 2030 г., Националната програма за превенция и контрол на ХИВ и СПИ 2021-2025 г. и Националната стратегия на Република България за равенство, приобщаване и участие на ромите (НСРБРПУР) 2021-2030 г. Предоставени са **120** бр. здравно-образователни материали, 30 бр. презервативи. Оказани са **8** методични дейности на **16** лица (медицински специалист и педагози).

Извършено е изследване съдържанието на въглероден монооксид и карбоксихемоглобин в издишан въздух на **13** активни и пасивни пушача с апарат *Smoker lyzer*.

Във връзка с дейности за превенция на самоубийствата и др. рискове на психична основа е проведена **1** лекция/дискусия с **27** лица, предоставени са **26** бр. здравно-образователни материали. Оказана **1** методична дейност на **1** лице (педагог).

**СЕДМИЧЕН ОТЧЕТ ПО СПАЗВАНЕ ЗАБРАНАТА ЗА ТЮТЮНОПУШЕНЕ**

За периода **04.11. – 10.11.2024 г.** по чл. 56 от Закона за здравето са извършени **43** проверки в **43** обекта (1 лечебно и здравно заведение, 41 други закрити обществени места по смисъла на § 1а от допълнителните разпоредби на Закона за здравето, 1 открити обществени места). Констатирани са нарушения на въведените забрани и ограничения за тютюнопушене в закритите и някои открити обществени места. Издадени са:

* 1 предписание за предприемане на всички необходими мерки с оглед ефективно спазване на забраната за тютюнопушене в закрити обществени места;
* 1 акт на юридическо лице и 2 акта на физически лица за нарушение на чл. 56, ал. 1 от Закона за здравето.

